recursal/SuperWikiNEXT-32B huggingface dataset:
மார்கஸ் ஸ்டோய்னிஸ் 
**மார்கஸ் பீட்டர் ஸ்டோய்னிஸ்** (பிறப்பு: ஆகஸ்ட் 16, 1989) ஒரு ஆஸ்திரேலிய கிரிக்கெட் வீரர் ஆவார். அவர் ஆஸ்திரேலிய தேசிய அணிக்காக வரையறுக்கப்பட்ட ஓவர் கிரிக்கெட்டில் விளையாடுகிறார். அவர் மேற்கு ஆஸ்திரேலியா மற்றும் மெல்போர்ன் ஸ்டார் ஆகிய அணிகளுக்குக்காக உள்நாட்டில் ஒப்பந்தம் செய்யப்பட்டுள்ளார். இவர் முன்னர் பெர்த் ஸ்கார்ச்சர்ஸ் மற்றும் விக்டோரியா ஆகிய அணிகளுக்கும் விளையாடியுள்ளார்.

ஆரம்பகால வாழ்க்கை
-----------------

ஸ்டோய்னிஸ் பெர்த்தில் பிறந்தார், மேலும் 17 வயதிற்குட்பட்ட மற்றும் 19 வயதிற்குட்பட்ட மட்டத்தில் மேற்கு ஆஸ்திரேலியாவிற்க்காக கிரிக்கெட் விளையாடியுள்ளார்.  ஸ்டோனிஸ் 2008 ஐசிசி 19 வயதுக்குட்பட்ட உலகக் கோப்பையில் ஆஸ்திரேலிய 19 வயதுக்குட்பட்ட கிரிக்கெட் அணிக்காக விளையாடினார்.  அடுத்த ஆண்டு, அவர் ஹாங்காங் சிக்ஸர்களில் ஆஸ்திரேலியாவைப் பிரதிநிதித்துவப்படுத்தினார்.

சர்வதேச போட்டி
--------------

ஸ்டோய்னிஸ் அறிமுக டிவெண்டி 20 சர்வதேசப் போட்டியை இங்கிலாந்துக்கு எதிராக ஆகஸ்ட் 2015 31ல் விளையாடினார்.  இவர் ஒரு நாள் சர்வதேசபோட்டியில் 11 செப்டம்பர் 2015ல் அதே அணிக்கு எதிராக அறிமுகமானார் வந்து  30 ஜனவரி 2017 அன்று தனது இரண்டாவது ஒருநாள் போட்டியை நியூசிலாந்து எதிராக விளையாடிய ஸ்டோய்னிஸ் பந்துவீச்சில் மூன்று விக்கெட்டுகள் மற்றும் பேட்டிங்கில் 146\* ரன்கள் அடித்தார்.  ஆஸ்திரேலிய அணி தோல்வியுற்ற போதிலும் , ஸ்டோய்னிஸ் ஆட்ட நாயகன் விருது பெற்றார்.

குறிப்புகள்
-----------

1. ↑  Miscellaneous Matches played by Marcus Stoinis (36) – CricketArchive. Retrieved 4 December 2012.
2. ↑  Under-19 ODI Matches played by Marcus Stoinis (3) – CricketArchive. Retrieved 4 December 2012.
3. ↑  Jeremy Smith picked for Hong Kong Sixes – Cricket Tasmania. Published 23 October 2009. Retrieved 4 December 2012.
4. ↑  "Australia tour of England and Ireland, Only T20I: England v Australia at Cardiff, Aug 31, 2015". ESPNCricinfo. 31 August 2015. 31 August 2015 அன்று பார்க்கப்பட்டது.
5. ↑  "Australia tour of England and Ireland, 4th ODI: England v Australia at Leeds, Sep 11, 2015". ESPNCricinfo. 11 September 2015. 11 September 2015 அன்று பார்க்கப்பட்டது.
6. ↑  Sundararaman, Gaurav (30 January 2017). "Why Marcus Stoinis' 146 was a freak innings". ESPNcricinfo. 30 January 2017 அன்று பார்க்கப்பட்டது.
7. ↑  "Stoinis stranded short of incredible heist". *ESPNcricinfo*. 30 January 2017.
**அலகரை**, திருச்சிராப்பள்ளி மாவட்டத்தில் தொட்டியம் ஒன்றியத்தில் அமைந்த ஒரு கிராமமாகும். இது விவசாயத்தினை சார்ந்துள்ள ஒரு கிராமமாகும்.

வரலாறு
------

இக்கிராமம் சோழர் காலத்தில் மணமேடு, முள்ளிப்பாடி, அலகரை ஆகிய ஊர்களை உள்ளடக்கிய அழகாபுரிபட்டணம் என்றழைக்கப்பட்டடது. அப்போது உருவாக்கப்பட்ட சிவன் கோயில் மிகப்பழமையானது. இக்கோவிலில் சோழர்களால் உருவாக்கப்பட்ட கல்வெட்டுகள் இக்கோவிலின் பின்பக்க சுவரில் காணப்படுகிறது. இந்த கோயில் ஊரின் மையப்பகுதியில் அமைந்துள்ள ஒரு சிவலாயத் தலமாகும்.

மக்கள் தொகை
-----------

தற்போது கிராமத்தில் ஏறக்குறைய 800 குடும்பங்கள் வசித்து வருகின்றனர். இக்கிராமத்தில் பழமையான அக்ரகாரம் உள்ளது.

பள்ளி
-----

இக்கிராமத்தில் ஒரு உயர்நிலைப்பள்ளி செயல்பட்டு வருகிறது. இப்பள்ளியில் தற்போது 400 மாணவர்கள் பயின்று வருகின்றனர். மேலும் இக்கிராமத்தில் ஒரு ஆதிதிராவிடர் உயர்நிலைப்பள்ளியும், பஞ்சாயத்துத் தொடக்கப்பள்ளியும் செயல்பட்டு வருகிறது.

ஆதாரங்கள்
---------

1. ↑  "தமிழக ஆளுநர் பற்றிய குறிப்பு". *tn.gov.in*. தமிழ்நாடு அரசு. 2015. நவம்பர் 3, 2015 அன்று பார்க்கப்பட்டது.
2. ↑  "தமிழக முதலமைச்சர் பற்றிய குறிப்பு". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
3. ↑  "மாவட்ட ஆட்சியர் தொடர்பு விவரம்". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
இணையத்தில் தமிழ் வலைப்பூக்கள் எனும் இந்த நூல் சர்வதேசப் புத்தகக் குறியீட்டு எண் ISBN 978-81-909669-5-5 கொண்டு 96 பக்கங்களுடன் வெளியிடப்பட்டுள்ளது.

நூலாசிரியர்
-----------

நூலாசிரியர் முனைவர்.துரை மணிகண்டன் தமிழில் முனைவர் பட்டம் பெற்றவர். இவர் திருச்சிராப்பள்ளி, லால்குடி, பாரதிதாசன் பல்கலைக்கழக உறுப்புக் கல்லூரியான டாக்டர் கலைஞர் கலை அறிவியல் கல்லூரியில் தமிழ்த்துறையில் கவுரவ உதவிப் பேராசிரியராகப் பணியாற்றி வருகிறார். இவர் "இணையமும் தமிழும்" எனும் பெயரில் ஏற்கனவே ஒரு நூலை எழுதியிருக்கிறார்.

அணிந்துரை
---------

திருச்சிராப்பள்ளி, பாரதிதாசன் பல்கலைக்கழகத்தில் சிறப்புநிலைப் பேராசிரியராகப் பணியாற்றும் முனைவர் இராதா செல்லப்பன் இந்நூலுக்கு அணிந்துரை வழங்கியிருக்கிறார்.

வாழ்த்துரை
----------

புதுக்கோட்டை மாட்சிமை தங்கிய மன்னர் கல்லூரி (தன்னாட்சி)யின் தமிழ்த்துறை பேருரையாளர் முனைவர்.மு.பழனியப்பன் வாழ்த்துரை வழங்கியிருக்கிறார்.

பொருளடக்கம்
-----------

இந்நூலில்

1. வலைப்பூ -ஓர் அறிமுகம்
2. வலைப்பூக்களின் வகைப்பாடுகள்
3. இலக்கியம் சார்ந்த வலைப்பூக்கள்
4. பக்தி, ஆன்மீகம் சார்ந்த வலைப்பூக்கள்
5. அறிவியல் (கணிப்பொறி) வலைப்பூக்கள்
6. பொதுவான (பல்சுவை) வலைப்பூக்கள்
7. வலைப்பூவை உருவாக்கும் முறை
8. எழுத்துருவைப் பதிவிறக்கம் செய்தல்
9. வலைப்பதிவுகளின் திரட்டிகள்
10. வலைப்பூவின் நன்மைகள்

எனும் 10 தலைப்புகளில் தமிழ் வலைப்பூக்கள் குறித்த தகவல்கள் தரப்பட்டுள்ளன.

பரிசு
-----

* இந்நூல் திருச்சிராப்பள்ளி, முத்தமிழ்க் கலைப் பண்பாட்டு மையம் வழங்கும் **படைப்பியல் பட்டயம்-2010 சான்றிதழ்** மற்றும் ரூ 5000/- ரொக்கப் பரிசும் பெற்றிருக்கிறது.
**வீரிய நோய்த்தடுப்பு** (*Active immunization*) என்பது ஒரு பிறபொருளெதிரியாக்கி உடலினுள் சென்று வெளிப்பாட்டிற்குப் பிறகு நோய் எதிர்ப்புச் சக்தியைத் தூண்டுவதாகும். பிறபொருளெதிரி பெறுநரால் உருவாக்கப்படுகிறது. இவை நிரந்தரமாகச் சேமிக்கப்படலாம்.

நுண்ணுயிரிகளுடன் தொடர்பு கொள்ளாத மற்றும் பாதுகாப்பிற்காக முன்பே தயாரிக்கப்பட்ட ஆன்டிபாடிகள் இல்லாத ஒரு நபரால் ஒரு நுண்ணுயிர் அல்லது பிற பிற்பொருளெதிரியாக்குப் பெறப்படும்போது வீரிய நோய்த்தடுப்பு இயற்கையாகவே ஏற்படலாம். இச்செயலில் உடலிலுள்ள நோயெதிர்ப்பு அமைப்பு இறுதியில் நுண்ணுயிரிகளுக்கு பிறபொருளெதிரியினை உருவாக்கும். ஆனால் இது ஒரு மெதுவான செயல்முறையாகும். மேலும் நுண்ணுயிர் கொடியதாக இருந்தால், பிறபொருளெதிரியினை பயன்படுத்த போதுமான நேரம் இருக்காது.

செயற்கையான வீரிய நோய்த்தடுப்பு என்பது இயற்கையாகவே ஒருவரின் உடலில் பிறபொருளெதிரியாக்கி செல்வதற்கு முன்னர் அந்த நபருக்கு நுண்ணுயிர் செலுத்தப்படுகிறது. நுண்ணுயினாது தனது நோய் ஏற்படுத்தும் தன்மையினை இழக்கப்பட்ட பின்னரே செலுத்தப்படுகிறது. இதனால் பாதிக்கப்பட்ட நபருக்கு எவ்வித தீங்கு விளைவிக்காது. நோயின் வகையைப் பொறுத்து, இந்த நுட்பம் கொல்லப்பட்ட நுண்ணுயிரிகள், நுண்ணுயிரிகளின் பகுதிகள் அல்லது நுண்ணுயிரிகளிலிருந்து சிகிச்சையளிக்கப்பட்ட நச்சுக்களுடன் செயல்படுகிறது. இந்த வகையான செயலில் நோய்த்தடுப்புக்கு ஒரு பொதுவான எடுத்துக்காட்டு தடுப்பூசிகள் ஆகும். இவை கடந்த காலங்களில் பல சர்ச்சைகள் எழுந்தன. பாதுகாப்பு குறித்து கேள்விகளும் இருந்தன.

மேலைநாடுகளில் ஒட்டுமொத்தமாக நோய்த்தடுப்பு மற்றும் தடுப்பூசி தொடர்பாகப் பல ஆண்டுகளாக வதந்திகள் தொடர்ந்தன. ஆயினும்கூட. பிரபலமற்ற மற்றும் தவறான மருத்துவ ஆய்வறிக்கை வெளியிடப்பட்ட பின்னர் 1998ல் மீண்டும் இந்த வதந்தி தொடங்கியது. இது லான்செட் எம்எம்ஆர் ஆட்டிசம் மோசடி என்று அழைக்கப்படுகிறது. இது கடந்த நூற்றாண்டின் மிகவும் மோசமான மருத்துவ ஏமாற்று வேலை என வகைப்படுத்தப்பட்டுள்ளது. இதனைத் தொடர்ந்து பெற்றோர்கள் தங்களுடைய குழந்தைகளுக்கு எம்.எம்.ஆர் தடுப்பூசி வழங்குவதை முற்றிலுமாக தவிர்ப்பதற்குக் காரணமாக அமைந்துள்ளது, இத்தகைய செயல்கள் அதிக உயிர்களை ஆபத்தில் ஆழ்த்தியுள்ளது. இதனால் பலபேரின் வாழ்க்கை கேள்விக்குறியானது. இருபதாம் நூற்றாண்டு முழுவதும் மற்றும் இதுவரை 21ஆம் நூற்றாண்டின் தொடக்கத்தில், போலியோ தடுப்பூசியுடன் தொடர்புடைய பயனுள்ள நோய்த்தடுப்பாற்றல், உலகளவில் கிட்டத்தட்டப் போலியோ அழிக்கப்படுவதற்குப் பங்களித்தது. இன்றுவரை, உலக சுகாதார அமைப்பு, ஐக்கிய நாடுகள் சபை மற்றும் பில் மற்றும் மெலிண்டா கேட்ஸ் அறக்கட்டளை ஆகியவற்றின் தடுப்பூசி முயற்சிகள் அதிகரித்தாலும் கூட, நைஜீரியாவின் பகுதிகள் போலியோ நோய்த்தொற்றுக்கான மோசமான மண்டலங்களாகவும் தொடர்கின்றன. நைஜீரியாவின் பிற பகுதிகளிலும் பிற இடங்களிலும் போலியோ செயலில் உள்ள நோய்த்தடுப்பு மருந்துகளைத் திறம்பட விநியோகிப்பதைத் தடுக்கும் ஏராளமான பயங்கரவாத நடவடிக்கைகள் தொழிலாளர்களைக் கொல்வது மட்டுமல்லாமல், மேற்கத்திய மருத்துவர்களிடமிருந்து கருத்தடைத் தொடர்பான தவறான பல வதந்திகளும் வலம் வந்துகொண்டிருக்கின்றன.

மேற்கோள்கள்
-----------

1. ↑  Miller, Elizabeth (2015). "Controversies and Challenges of vaccination: An interview with Elizabeth Miller". *BMC Medicine* **13**: 267. doi:10.1186/s12916-015-0508-z. பப்மெட்:26472230.

மேலும் காண்க
------------

* நோய்த்தடுப்பு
* தடுப்பூசி
* செயலற்ற நோயெதிர்ப்பு
**இணைய பெட்டகம்** (*DigiLocker*) என்பது இந்திய அரசால் மக்களுக்கு பிப்ரவரி 2015 ஆம் ஆண்டு முதல் வழங்கப்படும் ஒரு சேவை ஆகும். ஒரு தனிப்பட்ட இந்திய குடிமக்கள் தன்னிடம் உள்ள ஆதார் எண் மூலம் இந்த சேவையை பயன்படுத்த இயலும். சான்றிதழ்களை மின்வருடி மூலம் வருடி சான்றிதழாக மாற்றி இந்த இணைய பெட்டகத்தில் மின் கோப்புகளாக சேமிக்கலாம். அணைத்து பதிவேற்றப்பட்ட கோப்புகளுக்கும் சமவளஇனங்காட்டிஒன்று மூலம் தனிபடுத்தப்பட்டுசேமிக்கபடும். இணையகையொப்பம் தொழில்நுட்பம் இந்த இணைய பெட்டகத்தில் இருக்கும் கோப்புகளை கையொப்பம் இட பயன்படுத்த வழிவகை செய்யப்பட்டுள்ளது. இதில் பதிவு செய்ய ஆதார் எண் அவசியம்.

பதிவு செய்யும் முறை மற்றும் செயல்பாடு
-------------------------------------

இணைய பெட்டகத்தில் பதிவு செய்ய இதன் இணைய தலத்தில் இருக்கும் பதிவு செய் என்னும் பொத்தானை அழுத்தினால் ஒரு உரைபெட்டி தோன்றும் அதில் உங்கள் ஆதார் என்னை உள்ளிடவும். அதன் பின் நம் ஆதார் என்னுடன் தொடர்புடைய கைபேசி எண்ணுக்கு ஒரு முறை மட்டும் பயன்படுத்த படும் கடவுச்சொல் குறுஞ்செய்தியாக வந்தடையும்( 30 நிமிடம் மட்டும் ஏற்புடையது ) .
அதனை கொடுக்கபட்டுள்ள உரைபெட்டியில் உள்ளிட்டால். அதன்பிறகு ஒரு பயனர் பெயரையும் கடவுசொல்லை நாம் உள்ளிட்டு பெட்டகத்தை பயன்படுத்தலாம் .
இவை அனைத்தும் முடிந்து நாம் இணையபெட்டகத்தில் நமது சுயவிவரப் பக்கத்திற்கு சென்றால் ஆதார் தரவுத்தளத்தில் இருந்து நமது புகைப்படம் ,பெயர் ,முகவரி ,மற்றும் பல தகவல்கள் இங்கு பகிரப்பட்டு உள்ளதை காணலாம் .
தற்போது இந்த பெட்டகத்தில் சுமார் 10 மெகாபைட் அளவிற்கு கோப்புகளை பதிவேற்றம் செய்ய முடியும் விரைவில் 1000 மெகாபைட் ஆக தரமுயர்த்தப் படவுள்ளது

மேற்கோள்கள்
-----------

1. ↑
2. ↑
**அனுஷ்கா ஜஸ்ராஜ்** (*Anushka Jasraj*) இந்தியாவின்இந்தியாவின் மும்பையைச் சேர்ந்த புனைகதை எழுத்தாளர் ஆவார். இவர் 2012 மற்றும் 2017ஆம் ஆண்டுகளில் காமன்வெல்த் சிறுகதை பரிசுக்கு ஆசியா கண்டத்தின் வெற்றியாளராக இரண்டு முறை தேர்ந்தெடுக்கப்பட்டார்.

வாழ்க்கை
--------

இவர் நியூயார்க் பல்கலைக்கழகத்தில் திரைப்படத் தயாரிப்பில் பி.எஃப்.ஏ பட்டமும் புதிய எழுத்தாளர்கள் திட்டத்தின் படைப்பாக்கத்தில் எம்.எஃப்.ஏ பட்டமும்மற்றும் டெக்சாஸ்-ஆஸ்டின் பல்கலைக்கழகத்தில் பெண்கள் மற்றும் பாலின ஆய்வுகளில் முதுகலை பட்டமும் பெற்றவர்.  மாசசூசெட்ஸில் உள்ள புரோவின்ஸ்டவுனில் உள்ள நுண்கலை பணி மையத்தில் 2015-16 ஊழியராக இருந்த இவருக்கு, அமெரிக்கன் ஷார்ட் ஃபிக்ஷன் வழங்கிய 2017ம் ஆண்டிற்கான **ஸ்டார்ஸ் அட் நைட்** வளர்ந்து வரும் எழுத்தாளர் விருது வழங்கப்பட்டது. 

அவரது படைப்புகள் ஸ்க்ரோல் இன், இன்டர்நேஷனல், அடா ஸ்டோரீஸ்,மற்றும்கிராண்டா ஆகியவற்றில் வெளியிடப்பட்டுள்ளன.

குறிப்புகள்
-----------

1. ↑   (in en-US).
2. ↑  "Anushka Jasraj" (in en-US). *Granta Magazine*. .
3. ↑  "Anushka Jasraj" (in en-US). *American Short Fiction*. .

வெளி இணைப்புகள்
---------------

* "The Short Story Interview: Anushka Jasraj". *| TSS Publishing*. 2018-03-10 அன்று பார்க்கப்பட்டது.
**வீர் குன்வர் சிங் அருங்காட்சியகம்** (*Veer Kunwar Singh Museum*) கிழக்கு இந்தியாவில் பீகார் மாநிலத்தின் போச்பூர் மாவட்டத்தில் உள்ளது. அர்ரா நகரத்திற்கு அருகிலுள்ள சகதீசுபூரில் இந்த அருங்காட்சியம் அமைந்துள்ளது. 1857 ஆம் ஆண்டு இந்திய சுதந்திரப் போராட்டத்தில் முக்கியப் பங்கு வகித்த சுதந்திரப் போராட்ட வீரர் குன்வர் சிங்கின் நினைவாக அருங்காட்சியகத்திற்கு இப்பெயரிடப்பட்டது. இந்தியாவின் சுதந்திரப் போராட்டத்துடன் தொடர்புடைய கலைப்பொருட்களின் நல்ல தொகுப்பு இங்கு இடம்பெற்றுள்ளது.

வரலாறு
------

1972 ஆம் ஆண்டு வீர் குன்வர் சிங்கின் இல்லத்தை அருங்காட்சியகமாக மாற்றுவதன் மூலம் வீர் குன்வர் சிங் அருங்காட்சியகம் நிறுவப்பட்டது. பீகார் மற்றும் கிழக்கு மற்றும் வடகிழக்கு பகுதிகள் முழுவதுமே இந்த மாநிலங்களில் எந்த அருங்காட்சியகமும் இல்லாததால், சுதந்திரப் போராட்டத்தின் பெருமையை வளமான சேகரிப்புகளுடன் எடுத்துரைக்க இந்த அருங்காட்சியகம் முழுக்க முழுக்க அர்ப்பணிக்கப்பட்டது.

மேற்கோள்கள்
-----------

1. ↑  "Museum in memory of Kunwar Singh in Bihar". *One India*. July 29, 2007. .
2. ↑  Kumar, Abhay (30 May 2015). "CJ's chance visit helps breathe life into Ara House" (in en). *Deccan Herald*. .
3. ↑  Ranjan, Manish. *Bihar Samanya Gyan*. Prabhat prakashan. பன்னாட்டுத் தரப்புத்தக எண்:9386300850.
**சோல்பரி அரசியல் யாப்பு** பிரித்தானிய இலங்கையில் 1947 இல் அறிமுகப்படுத்தப்பட்ட அரசியல் யாப்புச் சீர்திருத்தம் ஆகும். சோல்பரி பிரபுவின் தலைமையிலான ஆணைக்குழுவால் இது உருவாக்கப்பட்டது.

வரலாறு
------

டொனமூர் அரசியல் யாப்பு இருக்கும் போதே சீர்திருத்தக் கோரிக்கைகள் இலங்கைத் தேசிய சங்கம் மற்றும் இலங்கை தமிழர் சங்கத்தால் முன்வைக்கப்பட்டன. அத்தோடு டொனமூர் யாப்பில் இருந்த குறைபாடுகளும் சுட்டிக்காட்டப்பட்டன. இதனால் இலங்கைக்கு 1944 இல் சோல்பரி பிரபுவின் தலைமையில் ஓர் ஆணைக்குழு இலங்கை வந்தது. இலங்கையர்கள் முன்வைத்த கோரிக்கைகளுக்கிணங்க சோல்பரி யாப்பு வெளியிடப்பட்டது. இதன் மொத்த உறுப்பினர்கள் 131. சோல்பரி அரசியல் யாப்பு, 1947 தொடக்கம் 1948 வரை இலங்கையில் நடைமுறையில் இருந்தது. இதன்படி அரசாங்கப் பணிகளை முன்னெடுத்துச் செல்வதற்கு ஆளுநர் நாயகம், பிரதமர் தலைமையிலான அமைச்சரவை, இரு சபைகளைக் கொண்ட நாடாளுமன்றம், நீதி என நான்கு துறைகள் அறிமுகம் செய்யப்பட்டன. நாடாளுமன்றத்தில் இரண்டு சபைகள் காணப்பட்டன. அவை பிரதிநிதிகள் சபை, செனட்சபை (மூதவை). பிரதிநிதிகள் சபையில் 101 பேரும் செனட்சபையில் 30 பேரும் காணப்பட்டனர்.
**வீரேந்திர வர்மா** (*Virendra Verma*) (18 செப்டம்பர் 1916 - 2 மே 2009) ஓர் இந்திய அரசியல்வாதியாவார். இவர் உத்தரபிரதேசத்தின் சாம்லியில் பிறந்தார். பஞ்சாப் ஆளுநராகவும், சண்டிகரின் ஆட்சிப் பொறுப்பாளராகவும் (1990) இமாச்சலப் பிரதேச ஆளுநராகவும் (1990-1993) பணியாற்றினார்.

சொந்த வாழ்க்கை
--------------

வீரேந்திர வர்மா சாம்லியிலுள்ள ஜெஎச் பள்ளியில் கல்வி பயின்றார். முசாபர்நகரில் தனது உயர்கல்வியை முடித்த இவர் மீரட்டிலுள்ள மீரட் கல்லூரியில் சட்டம் பயின்றார். ஜூன் 1940 இல் வர்மா இராமேஸ்வரி தேவி என்பவரை மணந்தார். இவர்களுக்கு ஒரு மகனும், இரண்டு மகள்களும் இருந்தனர்.

இவர் தனது வாழ்க்கையில், அமெரிக்கா], கனடா, ஜமைக்கா, கியூபா, மெக்சிகோ, இங்கிலாந்து, நெதர்லாந்து, பிரான்ஸ், மேற்கு ஜெர்மனி, சுவிட்சர்லாந்து, இத்தாலி, துருக்கி, மலேசியா, இந்தோனேசியா, சிங்கப்பூர், எகிப்து, ஐக்கிய அரபு அமீரகம் ஆகிய நாடுகளுக்குச் சென்றுள்ளார்.

அரசியல் வாழ்க்கை
----------------

வீரேந்திர வர்மா முன்னர் இந்திய தேசிய காங்கிரசு கட்சியில் சேர்ந்து முசாபர்நகர் மாவட்ட வாரியத் தலைவராகவும், (1948-1952), மாவட்ட காங்கிரசு குழுவின் உறுப்பினராகவும் (1950-1959), உத்தரப் பிரதேச காங்கிரசின் நிர்வாகக்குழுவில் உறுபினராகவும் (1960-1967), அகில இந்திய காங்கிரசு குழு உறுப்பினராகவும் (1950-1980), காங்கிரசு செயற்குழு உறுப்பினராகவும் (1977-1980) இருந்துள்ளார். 

1978இல் காங்கிரசு கட்சி பிளவுபடாபோது, வீரேந்திர வர்மா, பி.வி. நரசிம்மா ராவ், பிரணாப் முகர்ஜி, கமலாபதி திரிபாதி, ஏ. பி. சர்மா, பூட்டா சிங் ஆகியோர் இந்திரா காந்தியுடன் தங்கியிருந்தனர். 1978இல் இந்திரா காந்தியை ஜனதா கட்சி அரசு கைது செய்ததை எதிர்த்து, இவர், 1200 சத்தியாகிரகிகளை வழிநடத்தி, கைது செய்யப்பட்டு, முசாபர்நகர் மாவட்ட சிறையில் இரண்டு முறை அடைக்கப்பட்டார்.

மேற்கோள்கள்
-----------

1. ↑  "Biographical Sketch of Member of 12th Lok Sabha: VERMA, VIRENDRA". இந்திய நாடாளுமன்றம் website.
2. ↑  "Virender Singh Verma, Ex. Governor". [NIC, Muzaffarnagar] website.

வெளியிணைப்புகள்
---------------

* Welcome to Meerut College: Alumni
**தம்பிக்கோட்டை சுந்தரேஸ்வர சுவாமி கோயில்** தமிழ்நாட்டில் தஞ்சாவூர் மாவட்டம், தம்பிக்கோட்டை என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் சுந்தரேஸ்வர சுவாமி, சுந்தரம்பாள் சன்னதிகளும், கஜலெட்சுமி, சண்டிகேஸ்வரர், பைரவர், சூரியன், ஆஞ்சநேயர், நவகிரகங்கள், பிரம்மா, அண்ணாமலையார் உபசன்னதிகளும் உள்ளன. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி நான்கு காலப் பூசைகள் நடக்கின்றன. வைகாசி மாதம் வைகாசி விசாகம் முக்கிய திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
புதுச்சேரியில் ஒன்றிய பிரதேசத்தில் உள்ள புதுச்சேரி மாவட்டத்தில் ஒரு வர்த்தக துறைமுகம் மற்றும் மீன்பிடி துறைமுகம் உள்ளது .
காரைக்கால் மாவட்டத்தில் தனியார் பங்களிப்புடன் கூடிய ஒரு வர்த்தக துறைமுகம் உள்ளது

புதுச்சேரி துறைமுக வரலாறு
-------------------------

புதுச்சேரி 1954 ஆம் ஆண்டு இந்தியாவுடன் இணைத்து இந்த இணைப்புக்கு முன்பிலிருந்தே புதுச்சேரி ஒரு துறைமுக நகரமாக விளங்கியது .வணிகம் மற்றும் வர்த்தகம் செழுமை கொண்ட துறைமுக நகரமாக இருந்தது.புதுச்சேரியில் இருந்த அரிக்கமேடு துறைமுகத்தில் இருந்து ரோம பேரரசு வர்த்தகம் நடைபெற்றதற்கான வரலாற்று சான்றுகள் உள்ளன.அந்த துறைமுகம் வாயிலாக கிரேக்க இராச்சியம் மற்றும் ரோம பேரரசுடன் கிமு 100 முதல் கிபி 100 வரை வர்த்தகம் நடைபெற்றுள்ளது .ஜவுளிகள் ,முத்து மற்றும் பட்டு முக்கிய ஏற்றுமதியாக இருந்தது .மேலும் அரிக்கமேட்டில் அகழ்வாராச்சியில் கிடைத்த சோழர் கால நாணயங்கள் மூலம் 11 மற்றும் 12 ஆம் நூற்றாண்டில் சோழர்கள் சீனா நாட்டுடன் கொண்ட வர்த்தகம் புலப்படுகிறது 
மேலும் பல அரசமரபு ,பேரரசுகளை கடந்து கிபி ௧௬௧௪ஆம் ஆண்டில் போர்த்துகீசிய படையெடுப்பு .1618 ஆம் ஆண்டு நெதர்லாந்து படையெடுப்பு கண்டது இத்துறைமுகம் .கிபி 1673 ஆம் ஆண்டு பிரெஞ்சு ஆட்சி காலத்தில் இத்துறைமுகம் செழுமையாக விளங்கியது மட்டும் இன்றி சர்வதேச வணிகம் மற்றும் வர்த்தகம் மையம் ஆகவும் செயல்பட்டது

புதுச்சேரி மீன்பிடி துறைமுகம்
-----------------------------

புதுச்சேரியில் புதுச்சேரி தாலுகாவில் கீழ் உள்ள தேங்காய்திட்டு பகுதியில் மின் பிடி துறைமுகம் அமைந்து உள்ளது .18 மீனவ கிராமங்களைச் சேர்ந்த சுமார் 30 ஆயிரம் மீனவர்கள் தேங்காய்த்திட்டு துறைமுகம் வழியாக கடலுக்கு சென்று மீன்பிடி தொழிலில் ஈடுபட்டு வருகின்றனர்.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2017-06-21 அன்று மூலம் பரணிடப்பட்டது. 2017-01-25 அன்று பார்க்கப்பட்டது.
2. ↑
முதல் அணிவரிசை முதல் வரிசையின் தொடக்க முகவரியைக் குறிக்கிறது `*` என்ற குறியீடு, 'திரும்ப திரும்ப' அமைவதைக் குறிக்கிறது
'எக்சு'த்(hex) தொகுப்பியின் திரைப்புலப்படம்
**இருமக்கோப்பு** (Binary file) என்பது கணினிவடிவக் கோப்புகளில் ஒன்றாகும். உரைக்கோப்பினைப் போன்று, மின்னணு வடிவினை அடிப்படையாகக் கொண்டு, கிடைமட்ட நேர்கோட்டு வடிவில் அமைந்து இருக்கும். ஆனால், நிரலாக்க உதவியோடு தான் படித்தறிய முடியும். மனித புலன்களால் அறியமுடியாது. தோற்ற அடிப்படையில், இவை இரண்டுமே கணினிக்கோப்புகள் ஆகும். எனவே, இருமக்கோப்பும், உரைக்கோப்பும் வேறுபட்டவை ஆகும். சிலர் இதனை உரையிலாக் கோப்பு ('non-text file')என்றும் அழைப்பர். பல இருமக்கோப்பு வடிவங்கள் உரையைப் போன்ற பகுதிகளைப் பெற்று, உரைக்கோப்புப் போன்று புரிந்து கொள்ளப்படுகிறது. எடுத்துக்காட்டாக, சில மைக்ரோசாப்டு நிறுவனத்தின் இருமக்கோப்புகள்(RTF,DOC) உரைவடிவம் போன்ற, ஆவணக்கோப்பு வடிவங்களைப்பெற்று விளங்குகின்றன. இவை ஆவணத்தின் உரைப்பகுதியையும், அந்த ஆவணத்தின் வடிவக் குறிப்புகளை, இருமக்கோப்புக் குறியீடுகளாகவும் அமையப் பெற்று இருக்கின்றன.  இக்கோப்புகளைத் தொகுக்க, இருமக்கோப்புத் தொகுப்பிகள்(hex editor or byte editor) உள்ளன. அவை இக்கோப்புகளை, 16(hexadecimal) எண்களாக மாற்றி காட்டும் திறன் கொண்டவை ஆகும்.

மேற்கோள்கள்
-----------

1. ↑  Lewis, John (2006). *Computer Science Illuminated*. Jones and Bartlett. பன்னாட்டுத் தரப்புத்தக எண்:0-7637-4149-3.
2. ↑  "Binary file definition by The Linux Information Project (LINFO)". *www.linfo.org*. 2017-10-12 அன்று பார்க்கப்பட்டது.
3. 1 2  "Ascii vs. Binary Files". *www.cs.umd.edu*. 2017-10-12 அன்று பார்க்கப்பட்டது.
Waterfall in கருநாடகம், இந்தியாவார்ப்புரு:SHORTDESC:Waterfall in கருநாடகம், இந்தியா
Iகுடகு மாவட்ட இருப்பு அருவிIகுடகு மாவட்ட இருப்பு அருவி
**இருப்பு நீர்வீழ்ச்சி** (ஆங்கிலம்: *Irupu Falls*; கன்னடம்: *ಇರ್ಪು ಜಲಪಾತ*) கேரள மாநிலத்தின் வயநாடு மாவட்டத்தின் எல்லையில் கர்நாடகாவின் குடகு மாவட்டத்தில் பிரம்மகிரி மலைத்தொடரில் அமைந்துள்ளது. நாகர்ஹோளே தேசிய பூங்காவிற்குச் செல்லும் நெடுஞ்சாலையில் விராசுப்பேட்டையிலிருந்து 48 கிமீ தொலைவில் அமைந்துள்ள இந்நீர்வீழ்ச்சி ஒரு நன்னீர் நீர்வீழ்ச்சியாகும். இந்த நீர்வீழ்ச்சியிலிருந்து இலட்மண தீர்த்த ஆறு தொடங்கி கிருஷ்ணராசசாகர ஏரியில் காவிரி ஆற்றுடன் இணைவதால், இது இலட்மண தீர்த்த நீர்வீழ்ச்சி எனவும் அழைக்கப்படுகிறது.

தெற்கு குடகிலுள்ள பிரம்மகிரி சிகரத்திற்கு இந்த நீர்வீழ்ச்சிப் பகுதியிலிருந்து ஒரு வனப் பாதை செல்கிறது. இருப்பு நீர்வீழ்ச்சி ஒரு முக்கிய சுற்றுலா அம்சமாகவும், ஒரு புனித யாத்திரை இடமாகவும் உள்ளது. ஒரு புகழ்பெற்ற சிவன் கோவிலான இராமேசுவர கோயில், இலட்சுமண தீர்த்த ஆற்றின் கரையில் அமைந்துள்ளது. சிவராத்திரி திருவிழாவின் போது இந்த கோவிலில் பக்தர்கள் ஏராளமான பக்தர்கள் வருகிறார்கள்.

புராணம்
-------

பிரபலமான புராணக்கதைப்படி, இராமர், இலட்சுமணன் இருவரும் சீதாவைத் தேடுகையில் பிரம்மகிரி மலைத்தொடர் வழியாக சென்றனர். இராமர் லட்சுணனிடம் தண்ணீர் கேட்டபோது, லட்சுமணன் பிரம்மகிரி மலைகளில் அம்பு எய்து, இலட்சுமண தீர்த்தத்தை உருவாக்கினான். இந்த புராணத்தின் காரணமாக, இது பாவங்களைத் தீர்க்க வல்லது என்று நம்பப்படுகிறது. சிவராத்திரி நாளில் ஆயிரக்கணக்கான பக்தர்கள் வருகை தருகின்றனர்.

இடத்திற்குச் செல்ல
------------------

மழைக்காலங்களில் இந்த நீர்வீழ்ச்சி அதன் முழு கொள்ளவையுடன் பார்ப்பதற்கு கண்கொள்ளாக் காட்சியாக அமையும். இவ்விடத்திற்கு இருப்பு பாதை வழியாக பெங்களூரிலிருந்து 260 கிலோமீட்டர் தூரத்திலும், மைசூர் நகரிலிருந்து 120 கி.மீ. தொலைவும் 48 கி.மீ விராசுப்பேட்டையிலிருந்தும் பயணிக்கலாம். ஸ்ரீமங்களத்துக்குப் பிறகு கோட்டா சாலையில் இருந்து கோனிகோபாலிலிருந்து நாகர்ஹோளே தேசிய பூங்காவிற்கு செல்லும் நெடுஞ்சாலை வழியாக இந்த நீர்வீழ்ச்சிக்கு வருகை தரலாம்.

### வான்வழியாக

* மைசுர் விமான நிலையத்தில் இருந்து 113 கி.மீ துரத்தில் அடையலாம்.
* கோழிக்கோடு பன்னாட்டு வானூர்தி நிலையத்தில் இருந்து 146 கி.மீ துரத்தில் உள்ளது.

வேறு பார்க்க வேண்டிய இடங்கள்
----------------------------

* அப்பே அருவி
* ஜோக் அருவி

மேலும் அறி
----------

* இந்தியாவில் உள்ள நீர்விழ்ச்சிகள்

மேற்கோள்கள்
-----------

1. 1 2  "Coorg Hill Station". 2019-11-18 அன்று மூலம் பரணிடப்பட்டது. 2018-01-05 அன்று பார்க்கப்பட்டது. Unknown parameter `|=` ignored (உதவி)
2. 1 2 3  "Karnataka Tourism". 2007-06-08 அன்று மூலம் பரணிடப்பட்டது. 2017-07-25 அன்று பார்க்கப்பட்டது.
3. 1 2  Coorg, The Scotland of India
4. ↑  "Coorg Hill Resorts". 2007-08-17 அன்று மூலம் பரணிடப்பட்டது. 2017-07-25 அன்று பார்க்கப்பட்டது.

வெளி இணைப்புகள்
---------------

* கர்நாடக அருவிகள் பரணிடப்பட்டது 2007-06-08 at the வந்தவழி இயந்திரம்

விக்கிமீடியா பொதுவகத்தில்,  
 ***Irupu Falls***   
என்பதின் ஊடகங்கள் உள்ளன. 

* Karnataka Tourism: Irupu Falls webpage பரணிடப்பட்டது 2007-06-08 at the வந்தவழி இயந்திரம்
* Kodagu Website - Irupu falls photo gallery பரணிடப்பட்டது 2007-10-07 at the வந்தவழி இயந்திரம்
* Irpu Falls and Rameshwara Temple பரணிடப்பட்டது 2015-05-18 at the வந்தவழி இயந்திரம்
*Principia Mathematica to \*56* என்பது **பிரின்சிப்பியா மாத்தமாட்டிக்காவின்** சுருக்க வடிவு நூல். இதன் முகப்பு.
**பிரின்சிப்பியா மாத்தமாட்டிக்கா** (*Principia Mathematica*) என்பது ஆல்ஃவிரட் நார்த் வொய்ட்ஹெட், பெர்ட்ரண்டு ரசல் ஆகிய இருவர் எழுதிய, கணிதவியலின் அடித்தளங்கள் பற்றிய, முத்தொகுதிகள் கொண்ட, 1910-1913 ஆண்டுகளில் வெளிவந்த பெருநூல். இது கணிதவியலின் உண்மைகள் யாவற்றையும் தெளிவாக வரையறை செய்த மெய்கோள்கள் மற்றும் முடிவு தேரும் முறைகளை குறியீடு ஏரண முறைகளின் படி வருவிக்க முனைந்ததாகும்.

காட்லாபு ஃவிரெகெ (Gottlob Frege) செய்த ஏரணம் பற்றிய ஆய்வால் உந்தித் தூண்டப்பட்ட ஆய்வுநூல் *பிரின்சிப்பியா*. இந்த ஆய்வின் பயனாக சில முரண் உண்மைகளை (paradoxes) ரசல் கண்டுபிடித்தார். இவ்வகையான முரண்கூற்றுகள் தோன்றா வண்ணம் இருக்குமாறு பிரின்சிப்பியாவை வளர்த்தெடுத்தார். இதற்காக, கணக்கோட்பாடுகளில் வகையினக் கொள்கையை (Type theory) விரிவாக வளர்த்தெடுத்தார்.

அரிஸ்டாட்டிலின் ஆர்கானன் (Organon) என்னும் நூலுக்குப் பின், கணிதவியல் ஏரணம், மெய்யியல் துறைகளில் எழுந்த மிகமுதன்மையான, புத்தூட்டம் தரும் ஆக்கம் பிரின்சிப்பியா என்று துறையறிஞர்களால் போற்றப்படுகின்றது. மாடர்ன் லைப்ரரியின் (Modern Library) கணிப்பில் 20ஆம் நூற்றாண்டில் புனைகதை வகை அல்லாத நூல்களில் இந்நூல் 23 ஆவது சிறந்த நூலாக இருக்கின்றது.

மேற்கோள்கள்
-----------

1. ↑
2. ↑
**பெக்கா கவர்னரேட்** (*Beqaa Governorate*, அரபு மொழி: البقاع‎ *Al-Biqā'* ) என்பது லெபனானில் உள்ள ஒரு ஆளுநரகம் ஆகும்.

மாவட்டங்கள்
-----------

2014 முதல், பெக்கா கவர்னரேட்டில் மூன்று மாவட்டங்கள் உள்ளன:

* மேற்கு பெக்கா
* ராஷயா
* ஸாஹ்லே

பால்பெக் ஹெர்மல் ஆளுநரகம் என்ற புதிய ஆளுநரகத்தை உருவாக்க இந்த ஆளுநரகத்தில் இருந்து பால்பெக் மாவட்டத்தையும், ஹெர்மல் மாவட்டத்தையும் பிரிக்க 2003 ல் ஒரு சட்டம் இயற்றப்பட்டது.  பால்பெக் ஹெர்மல் ஆளுநரகத்தை நடைமுறைப்படுத்தும் விதமாக அதன் முதல் ஆளுநரை 2014 இல் நியமித்ததன் மூலமாக அதன் நடைமுறை தொடங்கியது.

மக்கள் வகைப்பாடு
----------------


  

  

  





பெக்கா கவர்னரேட்டில் சமயம்

  கிறிஸ்தவம் (41%)  சுன்னி இசுலாம் (37%)  சியா இசுலாம் (15%)  டுரூஸ் (7%)

 ஜூப் ஜெனீன், பெக்கா கவர்னரேட்
வாக்காளர் பட்டியல் தரவுகளின்படி, ஆளுநரகத்தில் தோராயமாக 41% கிறிஸ்தவர்களும், 52% முஸ்லிம்களும், 7% டுரூஸ் மக்கள் (313505 வாக்காளர்கள்) வாழ்கின்றனர்.

ஸஹ்லே மாவட்டத்தில் (கதா) கிறிஸ்தவர்கள் 55% என வாக்காளர்களில் பெரும்பான்மையினராக உள்ளனர் (மொத்த வாக்காளர் 172555). மேற்கு பெக்கா-ரஷாயா மாவட்டத்தில் (இரண்டும் ஒரே தேர்தல் மாவட்டமாக இணைக்கப்பட்டுள்ளன), கிறிஸ்தவ வாக்காளர்கள் 22.22% என உள்ளனர் (மொத்தம் 140950).

குறிப்புகள்
-----------

1. ↑  "Territorial administration of Lebanon". Localiban. 19 February 2017 அன்று பார்க்கப்பட்டது.

| * பா
* உ
* தொ
லெபனான் லெபனானின் ஆளுநரகங்கள் |
| --- |
| 
* அக்கார்
* பால்பெக் ஹெர்மல்
* பெய்ரூத்
* பெக்கா
* லெபனான் மலை
* நபாதி
* வடக்கு
* தெற்கு

 |
**லீலா தேவி** டூகூன் லுச்சூமுன் எம்.பி. (ஏப்ரல் 16, 1961 இல் பிறந்தவர்) நவநீதம்பிள்ளை அமைச்சரவையில் பணியாற்றும் மொரிஷியஸ் சமூகப் பாதுகாப்பு மந்திரி ஆவார். 2010 மே 11 அன்று ஜனாதிபதி அமுது ஜுக்நாதால் நியமிக்கப்பட்டார். அவர் தொகுதி 8, மோக்கா & குவார்ட்டர் மில்லேட்டரைப் பிரதிநிதித்துவப்படுத்தும் நாடாளுமன்ற உறுப்பினர் ஆவார். அவர் ஆறு மாத காலத்திற்கு குறுகிய காலப்பகுதியில் பால் பெரன்ஜெரின் அமைச்சரவையில் கலை மற்றும் கலாச்சாரத்தின் முன்னாள் அமைச்சர்.

எம்.எஸ்.எம். / எம்.எம்.எம். கூட்டணி தேர்தலில் வெற்றி பெற்ற பின்னர் செப்டம்பர் 2000 ல் நாடாளுமன்ற தனியார் செயலாளராக நியமிக்கப்பட்டார். அவர் முதன்முதலாக சர் அர்ரூட் ஜுகுநாதவின் அமைச்சரவையில் பணியாற்றினார். அவர் போராளி சோசலிச இயக்கத்தின் உறுப்பினராகவும், கட்சியின் துணைத் தலைவராகவும் உள்ளார். அதே அரசியல் கட்சியின் மகளிர் பிரிவின் தலைவர் ஆவார். எம்.எஸ்.எம்.எம்.எல்-எம்.எம்.எம்.-பி.எம்.எஸ்.டி. கூட்டணி அரசாங்கத்தில் முன்னணியில் நந்தோ போதா மற்றும் ஷோக்காலிலி சூத்ஹுனுடன் இணைந்துள்ளார். 

இயக்கம் மற்றும் Vacoas-Phoenix நகராட்சி தேர்தலில் பங்கேற்றனர், பின்னர் தொகுதி 15, லா Caverne & பீனிக்ஸ் உள்ள வேட்பாளர் நின்று 2000. அவர் தேர்ந்தெடுக்கப்பட்டார் மற்றும் தொகுதியில் 1 வது நாடாளுமன்ற உறுப்பினர் பணியாற்றினார். 2005 ஆம் ஆண்டில், MSM / MMM கூட்டணி சமூக கூட்டணிக்கு தோல்வியுற்றது, அதே தொகுதியில் 3 வது எம்.பி. தேர்ந்தெடுக்கப்பட்டார், ஆனால் எதிர்க்கட்சியில் பணியாற்றினார். 2010 ஆம் ஆண்டு பொதுத் தேர்தலுக்கு முன்னதாக 2005 முதல் 2010 வரை எதிர்க்கட்சி உறுப்பினராக இருந்தார்.

தில்லி பல்கலைக்கழகத்தில் பி.எஸ்.சி. பட்டம் பெற்றுள்ளார். மேலும் முதுநிலை பட்டப்படிப்பு சான்றிதழை MIE மற்றும் பிரஸ்டன் பல்கலைக்கழகத்திலிருந்து கல்வியின் முதுகலை பட்டப்படிப்பு (PGDip) ஆகியவற்றில் பூர்த்தி செய்தார். அவர் மொரிஷியஸ் கல்வி நிறுவனத்தில் ஒரு பகுதி நேர விரிவுரையாளராவார். அவர் திருமணம் செய்துகொண்டாா்இரண்டு குழந்தைகஞக்கு தாய் ஆவாா்.

மேற்கோள்கள்
-----------
வழிவு வாக்கெடுப்புக்கான ஓர் எடுத்துக்காட்டு. வழிவு வாக்கெடுப்பில் இரு சுற்றுக்களாக வாக்கெடுப்பு நடக்கிறது.இரண்டாவது சுற்றுக்கு இரண்டு வேட்பாளர்களே எஞ்சியிருப்பர்.  
**இருசுற்று வாக்கெடுப்பு முறை** (அல்லது **இரண்டாம் வாக்கு**, **வழிவு வாக்கெடுப்பு** ) வாக்காளர்கள் தங்களால் தெரிந்தெடுக்கபட்ட வேட்பாளருக்கு ஒரு வாக்கு அளித்து ஒரே ஒரு வெற்றியாளரை தேர்ந்தெடுக்கும் வாக்களிப்பு முறையாகும். இருப்பினும், எந்தவொரு வேட்பாளருமே தேவைப்படும் வாக்கெண்ணிக்கையைப் பெறவில்லை எனில் குறிப்பிட்ட வீத வாக்குகளைப் பெற்ற வேட்பாளர்களிடையே அல்லது மிகக் கூடுதலான வாக்குகள் பெற்ற இரு வேட்பாளர்களிடையே ஒருவரைத் தெரிந்தெடுக்க இரண்டாம் சுற்று வாக்கெடுப்பு நடத்தப்படும். முதல் சுற்றிலேயே வெற்றி பெற தனிப்பெரும்பான்மை அல்லது 5-15% வேறுபாட்டுடன் 40-45% வாக்குகள் பெற்றிருக்க வேண்டும். 

உலகின் பல பகுதிகளில் சட்டப் பேரவைத் தேர்தல்களிலும் நேரடி அரசுத்தலைவர் தேர்தல்களிலும் இருசுற்று வாக்கெடுப்பு முறை பயன்படுத்தப்படுகிறது. பிரான்சின் குடியரசுத் தலைவர், சட்டமன்ற, உள்ளாட்சித் தேர்தல்களில் இந்த முறை கடைபிடிக்கப்படுகிறது. மேலும் ஆப்கானிஸ்தான், அர்ஜென்டினா, அவுஸ்திரியா, பிரேசில், பல்கேரியா, சிலி, கொலம்பியா, கோஸ்ட்டா ரிக்கா, குரோசியா, சைப்ரஸ்,  தொமினிக்கக் குடியரசு, ஈக்குவடோர், பின்லாந்து, கானா, குவாத்தமாலா, இந்தோனீசியா, லைபீரியா, பெரு, போலந்து, போர்த்துக்கல், ருமேனியா, செனகல், செர்பியா, சிலவாக்கியா, சுலோவீனியா, கிழக்குத் திமோர், உக்ரேன், உருகுவே, சிம்பாப்வே நாட்டு குடியரசுத் தலைவர் தேர்தல்களில் பயன்படுத்தப்படுகிறது. 1871-1918 ஆண்டுக்காலங்களில் இடாய்ச்சுப் பேரரசிலும் 1908 மற்றும் 1911 ஆண்டு நியூசிலாந்து நாட்டுத் தேர்தல்களிலும் இந்த முறை பயன்படுத்தப் பட்டுள்ளது.

வெளி இணைப்புகள்
---------------

* ACE Project: Two Round System
* A Handbook of Electoral System Design from International IDEA
* Electoral Design Reference from the ACE Project
**திருப்பாலை** என்பது இந்தியா, தமிழ்நாடு, மதுரையின் வடக்கே உள்ள (கண்ணனேந்தல் ஊராட்சிக்கு (கிராமப் பஞ்சாயத்து) உட்பட்ட ஒரு உட்கடைக் கிராமமாகும்), மதுரை (வடக்கு தாலுகா)வட்டத்தில் உள்ள ஒரு வருவாய் கிராமமாகும். 2011ல் இதன் கிராமப் பஞ்சாயத்து கலைக்கப்பட்டு மதுரை மாநகராட்சியுடன் இணைக்கப்பட்டது. இங்கு முக்கியத் தொழிலாக விவசாயம் உள்ளது. சமயநல்லூர் சட்டமன்றத் தொகுதியைச் சேர்ந்தது மற்றும் மதுரை மக்களவைத் தொகுதியை சேர்ந்ததாகும். ஆன்மிக பேச்சாளர் திருமுருக கிருபானந்த வாரியார் அவர்களின் **கிருபாகரம்** இப்பகுதியில் அமைந்துள்ளது.

கல்வி நிலையங்கள்
----------------

மதுரைப் புறநகர்பகுதியாகவும், மதுரைக்கு மிக அருகிலும் இந்த ஊர் இருப்பதால் இங்கு பல கல்வி நிறுவனங்கள் அமைந்துள்ளன.

* யாதவர் கல்லூரி
* இ. எம். ஜி. யாதவர் மகளிர் கல்லூரி
* வேலம்மாள் நினைவு மெட்ரிக்குலேஷன் பள்ளி
* ஜெயின் வித்யாலய பள்ளி முதலியவை இங்குள்ள சில முக்கியக் கல்வி நிறுவனங்கள் ஆகும்.

அருகேவுள்ள கோவில்கள்
--------------------

* திருப்பாலை கிருஷ்ணன் கோவில்
* மந்தையம்மன் கோவில்
* நொண்டிச்சாமி கோவில்
* இஸ்கான் கிருஷ்ணன் கோவில்

மேற்கோள்கள்
-----------

1. ↑  "மதுரை வடக்கு தாலுக்கா". 2012-02-09 அன்று மூலம் பரணிடப்பட்டது. 2012-01-21 அன்று பார்க்கப்பட்டது.
2. ↑   ஜெயின் வித்யாலயா பள்ளியின் இணையதளம்
**இருப்பாளி அக்கரைப்பட்டி முனியப்பன் கோயில்** தமிழ்நாட்டில் சேலம் மாவட்டம், இருப்பாளி என்னும் ஊரில் அமைந்துள்ளது.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

திருக்கோவில் சிறப்பு
--------------------

இக்கோவில் ஆனது இருப்பாளி கிராமத்தில் அமைந்துள்ளது. அக்கரைப்பட்டி முனியப்பன் என்று அழைக்கக்கூடிய இந்த சாமி ஆனது **இரவில் வெள்ளை குதிரையில் வேட்டைக்கு செல்லும்** என்று அவ்வூர் பெரியோர்கள் கூறுகிறார்கள். ஆண்டுதோறும் **ஆவணி** மாதம் இப்பண்டிகைய நடக்கிறது. பதினைந்து நாள் பூச்சாட்டுதல்க்கு பின்பு முதல் நாள் **புதன்கிழமை அம்மன் பண்டிகையும், மூன்றாவது நாள் வெள்ளிக்கிழமை மாரியம்மன் பண்டிகையும், இரண்டாவது நாள் வியாழக்கிழமை முனியப்பன் பண்டிகை நடக்கும்.** இம்மூன்று நாட்களும் வெகு சிறப்பாக அவ்வூர் மக்களால் சிறப்பாக கொண்டாடப்படும்.

.

பூசைகள்
-------

இக்கோயிலில் ஒருகாலப் பூசை நடக்கின்றது. ஆவணி மாதம் முக்கிய திருவிழா நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. ↑
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**இந்தோனேசிய இந்தியர்கள்**(*Indian Indonesian*) என்பவர்கள் இந்தோனேசியாவில் வாழ்ந்துவந்த ஒரு குழுவினர் மற்றும் அவர்களின் முன்னோர்கள் முதலில் இந்திய துணைக்கண்டத்திலிருந்து வந்தவர்கள் என்பதால் இவ்வாறு அழைக்கப்படுமின்றனர். இந்தோனேசிய இந்தியர்கள் மட்டுமல்லாது இந்தோனேசிய பாக்கிஸ்தானியர்களும் இவ்வாறு அழைக்கப்படுகின்றனர். ஜனவரி 2012 இந்திய வெளியுறவு அமைச்சகத்தின் கணக்கின்படி, இந்தியாவில் சுமார் 120,000 வெளிநாட்டு இந்தியர்களில் இந்தோனேசியாவில் வாழ்ந்த 9,000 இந்தியர்கள் உள்ளனர். அவர்களில் பெரும்பான்மையினர் வடக்கு சுமத்ரா மற்றும் பண்டா ஆஷே, சூராபாயா , மேடான் மற்றும் ஜகார்த்தா போன்ற நகரங்களில் குவிந்திருந்தனர். இருப்பினும், இந்திய இந்தோனேஷிய மக்களின் சரியான புள்ளிவிவரங்களைப் பெறுவதற்கு இயலாது, ஏனென்றால் அவர்களில் பெரும்பான்மையானோர் உள்ளூர் இந்தோனேஷியர்களிடமிருந்து பிரித்தறிய முடியாதவர்களாக மாறியுள்ளனர்.

 ஜகார்த்தா, இந்தோனேசியாவின் பசார் பாருவில் உள்ள ஒரு பழைய இந்தியப் பகுதி
இந்தியத் துணைக் கண்டத்திலிருந்து பல்வேறு மக்கள் வரலாற்று காலத்திற்குப் பின்னர் இந்தோனேசிய தீவுப் பகுதிக்கு அடிக்கடி சென்றனர். உதாரணமாக பாலி நகரில் முதலாம் நூற்றாண்டுகளின் உபயோகப்படுத்தப்பட்ட மட்பாண்டங்கள் மீட்கப்பட்டுள்ளன. உண்மையில், இந்தோனேசியா என்ற பெயர் இலத்தீன் *சிந்து* (இந்தியா) மற்றும் கிரேக்க *நெசோஸ்* (தீவு) *என்பதிலிருந்து வருகிறது, இது இந்திய தீவுப்பகுதி என்று பொருள்படும்.*

4 வது மற்றும் 5 ஆம் நூற்றாண்டுகளில் இருந்து, இந்திய கலாச்சார தாக்கங்கள் இங்கு இன்னும் அதிகமாக காணப்பட்டன. பரம்பரிய தமிழ் மொழி அங்குள்ள கல்வெட்டுகளில் பயன்படுத்தப்பட்டது. இருப்பினும், 7 ஆம் நூற்றாண்டிற்குப் பின்னர், இந்திய மொழிகளில், உள்ளூர் மொழிகளே அடிக்கடி பயன்படுத்தப்பட்டது, இது ஏற்கனவே பிரகிருதம் மற்றும் தமிழ் மொழியிலிருந்த பல வார்த்தைகளைக் கொண்டிருந்தது. அதோடு மட்டுமல்லாமல், சுதேச இந்தோனேசியர்கள் இந்து சமயத்தையும் புத்த மதத்தையும் தழுவினர் .

பல இந்திய மக்கள் இந்தோனேசியாவில் குடியேறி உள்ளூர் மக்களுடன் இணைந்து இயங்கினர். 9 ஆம் நூற்றாண்டில் மத்திய ஜாவாவின் கிடைத்த ஒரு ஒரு கல்வெட்டில், பல்வேறு இந்திய மக்களின் (மற்றும் தென்கிழக்கு ஆசிய மக்கள்) பெயர்கள் குறிப்பிடப்பட்டுள்ளன. பின்னர், இஸ்லாமியம் எழுச்சி கொண்டு, இந்த மதம் 11 ஆம் நூற்றாண்டில் அரேபியர்கள் மூலம் இந்தோனேசியாவிற்கு கொண்டுவரப்பட்டது. 

 இந்தோனேசியாவில் உள்ள காம்பூங் மெட்ராஸ், மேடான், ஸ்ரீ மாரியம்மன் கோயில்
மேடான் , வடக்கு சுமத்ரா போன்ற இடங்களில் இன்றும் இந்தியாவில் இருந்து மக்கள் குடியேறுகின்றனர். 75,000 மக்களைக் கொண்ட, ஒரு பெரிய (தமிழ் மக்கள்) சமூகம் இருக்கலாம் என மதிப்பிட்டுள்ளது. இந்தோனேசியாவில், பல்வேறு வட இந்தியர்கள் காணப்படுகின்றனர். பொதுவாக அவர்களது தொழில்கள் ஜவுளி தொழில்களுடன் இணைந்துள்ளன. சீன இந்தோனேஷியர்களைப் போலவே பலர் கடை உரிமையாளர்களாக உள்ளனர்.

அதிகாரபூர்வ புள்ளிவிவரங்கள் இல்லாத போதிலும், கிட்டத்தட்ட 25,000 வெளிநாட்டு வாழ் இந்தியர்கள் இந்தோனேசியாவில் வாழ்ந்து வருகின்றனர் என மதிப்பிடப்பட்டுள்ளது. 

 1920 களில் சுமத்திராவில் இருந்த ஒரு இந்திய குடும்பத்தின் உருவப்படம்

குறிப்புகள்
-----------

1. ↑  "Sorry for the inconvenience". 18 December 2017 அன்று பார்க்கப்பட்டது.
2. ↑   *Indian Communities in Southeast Asia*.. பார்த்த நாள்: August 10, 2015.
**இருபோரேன்(2)** *(Diborane(2))* என்பது B2H2.என்ற வாய்ப்பாடு கொண்ட ஒரு கனிம வேதியியல் சேர்மமாகும். இச்சேர்மம் HBBH என சமச்சீராகப் பிணைக்கப்பட்ட சகப்பிணைப்பு அமைப்பைக் கொண்டுள்ளது. இரண்டு போரான் அணுக்களுக்கு இடையில் இரட்டைப் பிணைப்பும் ஒவ்வொரு போரான் அணுவுடனும் ஒரு ஐதரசன் அணுவும் இவ்வமைப்பில் உள்ளன. போரான் குழுவில் உள்ள பிற தனிமங்களுக்கான ஒத்த வாய்ப்பாடுகளுக்கு மத்தியில் இச்சேர்மத்தின் வாய்ப்பாடு தனித்து இருக்கிறது  மற்றும் இருபோரேன்(6) போன்ற உயர் போரேன்கள் போலவும் இல்லாமல் இருக்கிறது. அவற்றில் பாலமிட்டுள்ள ஐதரைடுகளுக்குப் பதிலாக இச்சேர்மத்தில் நேரடியாக போரான் – போரான் பிணைப்பு காணப்படுகிறது. இச்சேர்மத்தில் இருக்கும் போரான் – போரான் பிணைப்பு, நிகர சிக்மா பிணைப்புகளின் சேர்க்கை ஏதுமில்லாத தூய்மையான பை பிணைப்புக்கு ஒர் அரிய உதாரணமாகும்

இவற்றையும் காண்க
----------------

* இருபோரேன், அதே B=B இரட்டைப் பிணைப்பு ஆனால் ஒவ்வொரு போரானுடனும் கூடுதல் ஈந்தணைவி

மேற்கோள்கள்
-----------

1. ↑  Treboux, Gabin; Barthelat, Jean Claude (1993). "X-X direct bonds versus bridged structures in group 13 X2H2 potential energy surfaces". *J. Am. Chem. Soc.* **115** (11): 4870–4878. doi:10.1021/ja00064a056.
2. ↑  Jemmis, Eluvathingal D.; Pathak, Biswarup; King, R. Bruce; Schaefer III, Henry F. (2006). "Bond length and bond multiplicity: σ-bond prevents short π-bonds". *Chemical Communications*: 2164–2166. doi:10.1039/b602116f.
**ஆந்தராகுயினோன் செயல்முறை** (ANTHRAQUINONE PROCESS) என்பது ஹைட்ரஜன் பெராக்சைடு தயாரிப்பு முறையாகும். இம்முறை பாஸ் என்பவா் அறிமுகப்படுத்தினாா். ஆக்ஸிஜன் ஒடுக்க முறையில் தொழிற்சாலைகளில் நேரடியாக தனிமங்களில் இருந்து ஹைட்ரஜன் பெராக்சைடு தயாரிக்கப்படுகிறது. இந்த வினையில் 2- அல்கைல் ஆந்தராகுயினோனில் இருந்து ஹைட்ரஜன் பெராக்சைடு தயாரிக்கப்படுகிறது. இவ்வினையில் பெல்லேடியம் வினையூக்கியாக செயல்படுகிறது. கரிமவேதிவினையில் ஆக்ஸிஜனுடன் ஆந்தராகுயினோன் வினைபுாிந்து ஹைட்ரஜன் பெராக்சைடு கிடைக்கிறது. வேறுவகையான எத்தில், டெட்ரா மற்றும் பியுட்டைல் ஆகியவற்றை பயன்படுத்தியும் ஹைட்ரஜன் பெராக்சைடை தயாரிக்கலாம்.

ஹைட்ரஜன் பெராக்சைடானது பகுதியளவு வடித்தல் முறையில் நீரிலிருந்து பெறலாம். ஹைட்ரஜன் பெராக்சைடுடன் ஒரு சிறிதளவு உடன் விளைபொருட்களும் கிடைக்கும்.இந்த வினையை கீழ்கண்டவாறு எழுதலாம்.

H  
2 + O  
2 → H  
2O  
2
ஆக்ஸிஜனுக்கு பதிலாக ஓசோன் வினைபுாிந்தால் டைஹைட்ரஜன் ட்ரைஆக்சைடை இம்முறையில் தயாரிக்கலாம்.

மேற்கோள்
--------

1. ↑  Goor, G.; Glenneberg, J.; Jacobi, S. (2007). "Hydrogen Peroxide". Ullmann's Encyclopedia of Industrial Chemistry. Weinheim: Wiley-VCH. doi:10.1002/14356007.a13\_443.pub2. Jump up ^
2. ↑  Römpp CD 2006, Georg Thieme Verlag 2006
**இந்துமதி கதிரேசன்** (*Indumathi Kathiresan*) இந்தியாவைச் சேர்ந்த ஒரு கால்பந்து வீராங்கணையாவார். 1994 ஆம் ஆண்டு சூன் மாதம் 5 ஆம் நாள் இவர் பிறந்தார். நடுக்கள ஆட்டக்காரராகவும் இந்திய மகளிர் தேசிய கால்பந்து அணியின் தலைவராகவும் இந்துமதி விளையாடுகிறார்.

பன்னாட்டுப் போட்டிகள்
---------------------

2014 ஆம் ஆண்டு முதல் இந்துமதி இந்திய மகளிர் தேசிய கால்பந்து அணியை பிரதிநிதித்துவப்படுத்தி வருகிறார். 2014 ஆம் ஆண்டு நடைபெற்ற தெற்காசிய கால்பந்துக் கூட்டமைப்பு மகளிர் கால்பந்தாட்ட சாம்பியன் பட்டப் போட்டியில் இந்துமதி 6 கோல்களை அடித்தார். பின்னர் தேசிய அணியின் வழக்கமான தேர்வாளராகத் தேர்ந்தெடுக்கப்பட்டார். 2016 தெற்காசிய விளையாட்டுப் போட்டிகளில் தங்கம் வென்ற இந்திய அணியின் ஒரு பகுதியாகவும் இந்துமதி இருந்தார். 2016 தெற்காசிய கால்பந்துக் கூட்டமைப்பு மகளிர் கால்பந்தாட்ட சாம்பியன் போட்டிக்கான அணியில் தேர்ந்தெடுக்கப்பட்டார். இப்போட்டியில் அணிக்காக 2 கோல்களை அடித்தார். பின்னர் 2019 ஆம் ஆண்டு தெற்காசிய கால்பந்துக் கூட்டமைப்பு மகளிர் கால்பந்தாட்டப் போட்டியில் 4 கோல்களை அடித்து அப்போட்டியில் அதிக கோள்கள் அடித்த வீராங்கனை என்ற சிறப்பைப் பெற்றார்.

கால்பந்தாட்ட புள்ளி விவரங்கள்
-----------------------------

| அனைத்துலகப் போட்டி தலைமையும் கோல்களும் |
| --- |
| ஆண்டுகள் | தலைமை | கோள்கள் |
| 2014 | 7 | 6 |
| 2015 | 0 | 0 |
| 2016 | 2 | 2 |
| 2017 | 6 | 0 |
| 2018 | 2 | 0 |
| 2019 | 17 | 4 |
| Total | 34 | 12 |

கௌரவங்கள்
---------

* 2016 தெற்காசிய விளையாட்டுப் போட்டிகள்
* தெற்காசிய கால்பந்துக் கூட்டமைப்பு மகளிர் கால்பந்தாட்ட சாம்பியன் 2014, 2016-2017, 2019

மேற்கோள்கள்
-----------

1. ↑  Das, Shankar (2 July 2014). "AIFF confirm China tour for India women's team ahead of Asian Games". *SportsKeeda*.. பார்த்த நாள்: 2 January 2017.
2. ↑  "Women's Team to Camp in Shillong, Meghalaya". *The All India Football Federation*. 7 January 2016.. பார்த்த நாள்: 2 January 2017.
3. ↑  "Women's squad announced for SAFF Championships". *SportsStarLive*. 22 December 2016.. பார்த்த நாள்: 2 January 2017.
**குரோமேட்டு எசுத்தர்** *(chromate ester)* என்பது குரோமியம் அணு +6 என்ற ஆக்சிசனேற்ற நிலையில் ஆக்சிசன் பிணைவு வழியாக கார்பன் அணுவுடன் இணைந்துள்ள ஒரு வேதியியல் அமைப்புச் சேர்மமாகும். குரோமியம் மட்டும் குரோமேட்டு அமைப்பைப் பெற்று அதனுடன் பல ஆக்சிசன் அணுக்கள் இணைக்கப்பட்டுள்ளன. Cr–O–C என்ற கட்டமைப்பால், எசுத்தர் வேதிவினைக் குழுவின் கட்டமைப்புடன் குரோமேட்டு எசுத்தர் ஒத்துள்ளாதாகக் கருதப்படுகிறது. குரோமியம் குளோரைடு அணைவுகள், CrO3 மற்றும் நீரிய குரோமேட்டு அயனிகள் போன்ற குரோமியம்(VI) உலோகச் சேர்மங்கள் ஒடுக்கஏற்ற வினைகளில் ஈடுபட்டு குரோமேட்டு அமைப்பிலான குரோமியம்(VI) அணுக்களை வெளியிடுகின்றன. பிரிடினியம் டைகுரோமேட்டு அல்லது பிரிடினியம் குளோரோகுரோமேட்டால் நிகழும் ஆக்சிசனேற்ற வினை போன்ற யோன்சு ஆக்சிசனேற்ற வினையில் இக்குரோமேட்டு எசுத்தர்கள் முக்கிய செயல்திறன் மிக்க இடைநிலைகளாக செயல்படுகின்றன. அல்லைல் ஆல்ககாலின் குரோமேட்டு எசுத்தர்கள், முறையான [3,3]- சிக்மா மின்னனு நகர்வு வழியாக சமபடியாக்கம் மூலம் ஈனோன் விளைபொருட்களாக மறுசீராக்கம் அடைகின்றன .

தனித்துப் பிரித்தெடுக்க வல்ல குரோமேட்டு எசுத்தருக்கு உதாரணம்: (CH3)3CO)2CrO2. ஆகும்

மேற்கோள்கள்
-----------

1. ↑  Carruthers, W.; Coldham, I. (2004). *Modern Methods of Organic Synthesis* (4th ). பக். 381. பன்னாட்டுத் தரப்புத்தக எண்:978-0-521-77097-2.
2. ↑  Fillmore Freeman, "Di-tert-butyl Chromate" Encyclopedia of Reagents for Organic Synthesis, 2001, John Wiley & Sons, Ltd. எஆசு:10.1002/047084289X.rd059m
.
செக் லொப் கொக் தீவையும், லாம் ச்சாவ் தீவையும் இணைத்து, இடையே உள்ள கடல் பரப்பை செயற்கையாக நிரப்பி, உருவாக்கப்பட்ட ஹொங்கொங் பன்னாட்டு விமான நிலையத்தின் நில அமைவிடம்
செக் லொப் கொக் தீவு, விமான நிலையத்திற்கான அபிவிருத்தித் திட்டங்களின் பின்னரான காட்சி
**செக் லொப் கொக்** (Chek Lap Kok) என்பது ஹொங்கொங்கில் முன்னாள் இருந்த ஒரு தனித் தீவாகும். இத்தீவு ஹொங்கொங் பன்னாட்டு விமான நிலையத்திற்கான தரை உருவாக்கப் பணியின் போது, ஹொங்கொங்கில் இருந்த இன்னொரு குறுந்தீவான லாம் ச்சாவ் தீவு இரண்டுக்கும் இடையில் இருந்த கடல் பரப்பு ஒரு பாரியத் திட்டத்தின் ஊடாக செயற்கையாய் நிரப்பப்பட்டு, இரண்டு தீவுகளையும் ஒன்றிணைத்து ஒரு பெரியத் தீவாக மாற்றம் பெற்றது. அதனூடாகவே ஹொங்கொங் விமான பன்னாட்டு நிலையத்திற்கான 12.48 கி.மீ2 நிலப்பரப்பு பெறப்பட்டது. இந்த நிலப்பரப்பில் தான் தற்போதைய ஹொங்கொங் பன்னாட்டு விமான நிலையம் அமைக்கப்பட்டுள்ளது.

"செக் லொப் கொக் தீவு" இருந்த இடமென்பதால், ஹொங்கொங் பன்னாட்டு விமான நிலையத்திற்கு **செக் லொப் கொக் பன்னாட்டு விமான நிலையம்** எனும் பெயரும் வழக்கில் உள்ளது.

இத்தீவு மக்கள்
--------------

இத்தீவில் வசித்த மக்கள் மீனவர்களாகவும், விவசாயிகளாகவும் இருந்தனர். அவர்கள் ஹொங்கொங் பன்னாட்டு விமான நிலையத்திற்கான கட்டுமாணப் பணிகள் ஆரம்பமானவுடன், அவர்களை இத்தீவுக்கு அருகாமையில் இருந்த இன்னொரு பெரிய தீவான, லந்தாவு தீவின் ஒரு பகுதியில் குடியமர்த்தப்பட்டனர்.

முன்னைய வரலாறு
--------------

இந்தத் தீவில் புதிய கற்கால (Neolithic) மனிதர்கள் 6000 ஆண்டுகளுக்கு முன்பே வசித்ததற்கான தொல்பொருள் சான்றுகள் கிடைக்கப்பெற்றதாக அறியமுடிகிறது.

இதனையும் பார்க்கவும்
--------------------

* லாம் ச்சாவ் தீவு
* லந்தாவு தீவு

வெளியிணைப்புகள்
---------------

* விமான நிலைய கட்டுமாண அமைப்பு பரணிடப்பட்டது 2011-06-24 at the வந்தவழி இயந்திரம்

| * பா
* உ
* தொ
ஒங்கொங்கில் உள்ள பிரதானத் தீவுகள் |
| --- |
| பிரதானத் தீவுகள்(நில அளவில்) | ஒங்கொங்கில் உள்ள தீவுகளின் பட்டியல்  **·**  லந்தாவு தீவு **·**  ஒங்கொங் தீவு **·**  லாமா தீவு **·**  செக் லொப் கொக் தீவு **·**  சிங் யீ தீவு **·**  கவ் சாய் சாவ் தீவு **·**  போ டொய் தீவுகள் (போ டொய், வெக்லன் தீவு) **·**  செங் சாவ் தீவு **·**  டுங் லங் சாவ் தீவு **·**  கட் ஓ தீவு **·**  வொங் வான் சாவ் தீவு **·**  ஹெய் லிங் சாவ் தீவு  **·**  டெப் முன் சாவ் தீவு  **·**  அப் லெய் சாவ் தீவு **·**  சோகோ தீவுகள் (டய் ஏ சாவ் தீவு, சியூ ஏ சாவ் தீவு) **·**  பிங் சாவ் தீவு **·**  பெங் சாவ் தீவு **·**  மா வான் தீவு **·**  நைன்பின் கூட்டுத் தீவு **·**  ஒங்கொங் சகோதரர்கள் தீவு  **·**  பசுமை தீவு  **·**  கவுலூன் பாறைத் தீவு |
| முன்னாள் தீவுகள்(மறைந்துப்போன தீவுகள்) | கெல்லட் தீவு **·**  கல்லுடைப்பான் தீவு **·**  ஹொய் சம் தீவு **·**  கால்வாய் பாறைத் தீவு **·**  சிங் சாவ் தீவு **·**  மொங் சாவ் தீவு **·**  சவ் சாய் தீவு **·**  ஞா யிங் சாவ் தீவு **·**  லாம் ச்சாவ் தீவு **·**  இறம்சே பாறைத் தீவு **·**  ஒங்கொங் உச்சித் தீவு **·**  யென் சாவ் சாய் தீவு |
**சேனரத் பரணவிதான** (சிங்களம்:සෙනරත් පරණවිතාන) (26 டிசம்பர் 1896 – 4 அக்டோபர் 1972) இலங்கையின் முன்னோடித் தொல்லியலாளரும், கல்வெட்டியலாளரும் ஆவார். இவரது பணிகள் 20 ஆம் நூற்றாண்டின் நடுப் பகுதியில் இலங்கையின் தொல்லியல் துறையிலும், வரலாற்றிலும் ஆதிக்கம் செலுத்தின. எச். சி. பி பெல், டொன் மார்ட்டினோ டி சில்வா விக்கிரமசிங்க ஆகியோருக்குப் பின்னர் 1940ல் இவர் தொல்லியல் ஆணையாளரானார்.

வரலாறு
------

பரணவிதான 1896 டிசம்பர் 26 ஆம் தேதி காலியில் உள்ள மெத்தரம்பை என்னும் இடத்தில் பிறந்தார். தொடக்கக் கல்வியை மெத்தரம்பை அரசாங்கப் பள்ளியில் பெற்ற அவர், பின்னர் காலியில் உள்ள பொன விஸ்தா பள்ளியில் சேர்ந்தார். கீனட்டிகல என்னும் இடத்தில் இருந்த ரன்வலிகொட பிரிவேனாவில் கிழக்கத்திய மொழிகளில் தேர்ச்சி பெற்றதுடன், உடுகம்பொல அரசாங்கப் பள்ளியில் ஆசிரியராகவும் பணிபுரிந்தார். 1923ல் பரணவிதான தொல்பொருளியல் திணைக்களத்தில் பணியில் அமர்ந்தார். 1930ல் திருமணம் செய்துகொண்டார். 1936ல், லெய்டன் பல்கலைக்கழகத்தில் முனைவர் பட்டம் பெற்ற பரணவிதான 1940 அக்டோபர் முதலாம் தேதி தொல்லியல் ஆணையாளராகப் பதவி ஏற்றார். 1956 ஆம் ஆண்டுவரை அவர் இப்பதவியில் இருந்தார். 1957ல் இவர் இலங்கைப் பல்கலைக்கழகத்தின் பேராதனை வளாகத்தில் தொல்லியல் பேராசிரியராகப் பணியேற்றார்.

இவர் தொல்லியல் திணைக்களத்தில் பதவியில் அமர்ந்த காலம் இரண்டாம் உலகப்போர்க் காலமாக இருந்தாலும், இவரது 17 ஆண்டுப் பதவிக்காலம் பயனுள்ளதாகவே அமைந்திருந்தது. இவரது எழுத்துக்களால் இலங்கையின் வரலாறும், வரலாற்றுக்கு முந்திய காலமும் விளக்கம் பெற்றன.
**செகான் கருணாதிலக்க** (*Shehan Karunatilaka*, பிறப்பு: 1975) இலங்கையைச் சேர்ந்த புதின எழுத்தாளர் ஆவார். இவர் 2010 இல் எழுதிய ஆங்கில மொழிப் புதினம் *சைனாமேன்* பொதுநலவாய பரிசு, தெற்காசிய இலக்கியத்திற்கான டி.எசு.சி பரிசு, கிராத்சியான் பரிசுகளைப் பெற்றது. அத்துடன் விசுடனின் 'எல்லா காலத்திலும் இரண்டாவது சிறந்த துடுப்பாட்டப் புத்தகமாகத்' தேர்ந்தெடுக்கப்பட்டது. இவரது மற்றுமொரு புதினமான *மாலி அல்மெய்தாவின் ஏழு நிலாக்கள்* என்ற ஆங்கிலப் புதினத்திற்கு 2022 ஆம் ஆண்டுக்கான புக்கர் பரிசு வழங்கப்பட்டது.

வாழ்க்கைக் குறிப்பு
-------------------

செகான் கருணாதிலக்க 1975 இல் இலங்கையின் தெற்கே காலியில் பிறந்தார். கொழும்பு, கொள்ளுப்பிட்டி புனித தோமையர் ஆரம்பப் பள்ளியில் கல்வி கற்று பின்னர் நியூசிலாந்து சென்று வங்கானி பள்ளியில் பயின்றார். பின்னர் மெசே பல்கலைக்கழகத்தில் ஆங்கில இலக்கியம், வணிக முகாமைத்துவம் ஆகிய துறைகளில் பட்டம் பெற்றார். இலண்டன், ஆம்ஸ்டர்டம் நகரங்களிலும் பின்னர் சிங்கப்பூரிலும் பணியாற்றினார்.

பணிகள்
------

சேகன் கருணாதிலக விளம்பரத்துறையில் பணி செய்தார்.  தி கார்டியன், நியூஸ்விக், நேஷனல் ஜாக்ராபிக்,  ரோலிங் ஸ்டோன், விஸ்டன், தி கிரிக்கட்டர், தி எக்கனாமிக் டைம்ஸ் ஆகிய பத்திரிகைகளில் எழுதி வருகிறார். இவரது முதல் புதினம் பெயிண்டர் என்னும் பெயரில் வந்தது. 2000 ஆம் ஆண்டுக்குரிய கிரெடியான் பரிசு கிடைத்தது. 

இரண்டாவது புதினம்  சைனாமேன்: தி லெஜென்ட் ஆப் பிரதீப் மேத்யூ  கிரிக்கட் ஆட்டத்தைப் புனைவு செய்து இலங்கை சமூகத்தைப் பற்றி விவரிக்கிறது. இந்தப் புதினத்திற்குக் காமன்வெல்த் புக் பரிசு, 2012 ஆம் ஆண்டு டி எஸ் சி பரிசு, 2008 ஆம் ஆண்டு கிரேடிங் பரிசு ஆகியன கிடைத்தன. 2015 இல் சிங்கள மொழியில் இந்தப் புதினம் மொழிபெயர்க்கப்பட்டது.

மேற்கோள்
--------

1. ↑
2. ↑  "The Seven Moons of Maali Almeida | The Booker Prizes". *thebookerprizes.com* (ஆங்கிலம்). 2022-10-16 அன்று பார்க்கப்பட்டது.
3. 1 2  "Shehan Karunatilaka". internationales literaturfestival berlin. 30 July 2022 அன்று பார்க்கப்பட்டது.
4. ↑  "Shehan Karunatilaka". *The Modern Novel*.
5. ↑
6. ↑

வெளி இணைப்புகள்
---------------

* இணையதளம்
* Madushka Balasuriya, "Shehan Karunatilaka, on life and the afterlife", *Daily FT*, 7 March 2020.
* Harsh Pareek, "Shehan Karunatilaka talks cricket, war, life, death — and everything that falls in between", 12 March 2022.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* நார்வே
* ஜெர்மனி
* Israel
* United States
* செக் குடியரசு
* நெதர்லாந்து

 |
| மற்றவை | 
* Europeana
* IdRef

 |
**பிளாக்பர்ன் ரோவர்ஸ் கால்பந்துக் கழகம்** (**Blackburn Rovers F.C.**) என்பது இங்கிலாந்தின் "பிளாக்பர்ன்", லங்காஷைர், நகரில் அமைந்துள்ள தொழில்முறை கால்பந்துக் கழகமாகும். இக்கழகம் 1875-ஆம் ஆண்டில் தொடங்கப்பட்டது. 2011-12-ஆம் பருவத்தில் பிரீமியர் லீக்கிலிருந்து தரக்குறைப்பு செய்யப்பட்ட பிறகு, இங்கிலாந்தின் இரண்டாம் நிலை கால்பந்துக் கூட்டிணைவுத் தொடரான "சாம்பியன்ஷிப்"பில் ஆடிவருகிறது.

1888-இல் இங்கிலாந்து கால்பந்துக் கூட்டிணைவுத் தொடர் தொடங்கப்பட்டபோது அதன் நிறுவன-உறுப்பினராகவிருந்தது; மேலும், இங்கிலாந்தின் கால்பந்துக் கூட்டிணைவு மற்றும் பிரீமியர் லீக் ஆகிய இரண்டிலும் நிறுவன-உறுப்பினராகவிருந்த மூன்று கால்பந்துக் கழகங்களுள் இதுவும் ஒன்றாகும்; மற்ற இரண்டு கழகங்கள் - அஸ்டன் வில்லா மற்றும் எவர்டன்.

பிளாக்பர்ன் நகரில் அமைந்திருக்கும் "எவுட் பார்க்" மைதானத்தில் 1890-ஆம் ஆண்டிலிருந்து தமது அமைவிடப் போட்டிகளை ஆடிவருகிறது. இக்கழகம் 3 கூட்டிணைவுத் தொடர் வாகைப் பட்டங்களையும் (இரண்டு முதல்நிலை கூட்டிணைவுத் தொடர் வாகையர் மற்றும் ஒரு பிரீமியர் லீக் வாகையர் பட்டம்), 6 எஃப் ஏ கோப்பைகளையும், 1 கால்பந்து கூட்டிணைவுக் கோப்பையையும் வென்றுள்ளது. மேலும், எஃப் ஏ கோப்பையை மூன்று முறை தொடர்ச்சியாக வென்ற ஒரே கால்பந்துக் கழகம் பிளாக்பர்ன் ரோவர்சே ஆகும்.

பிரீமியர் லீக் வாகைப் பட்டம் சூடிய ஆறு கால்பந்துக் கழகங்களுள் பிளாக்பர்ன் ரோவர்சும் ஒன்றாகும். மற்றையவை: மான்செஸ்டர் யுனைடெட் (13), செல்சீ (4), ஆர்சனல் (3), மான்செஸ்டர் சிட்டி (2) மற்றும் லெஸ்டர் சிட்டி (1).

உசாத்துணைகள்
------------

1. ↑  "Nicknames". *Club Nicknames*. The-Football-Club.com. 2 August 2009. 7 செப்டம்பர் 2009 அன்று மூலம் பரணிடப்பட்டது. 2 August 2009 அன்று பார்க்கப்பட்டது.
2. ↑  "Top 10 most successful English football clubs revealed: Liverpool, Man United and more!". *talkSPORT*. 8 October 2014.

வெளியிணைப்புகள்
---------------

* Blackburn Rovers official website
* Blackburn Rovers News – Sky Sports
* History of Blackburn Rovers: 1875–1914
* Blackburn Rovers – Premierleague.com பரணிடப்பட்டது 2008-05-11 at the வந்தவழி இயந்திரம்